ОТЧЕТЕН ДОКЛАД ЗА ДЕЙНОСТТА НА НЧ „ЕРЕВАН 2022“, ГР. БУРГАС ПРЕЗ 2022 ГОДИНА

Народно читалище „Ереван 2022“ е регистрирано на 02.02.2022г. То е юридическо лице с нестопанска цел за обществено-полезна дейност, самоуправляващо се културно-просветно сдружение. Удостоверението издадено от Министерство на Културата, за вписване в регистъра на народните читалища в съответствие с чл.10, ал.1, 2 от Закона за народните читалища е под № 3714 от 14.03.2022г.

**Основни задачи на читалището:**

* Съвместна дейност на НЧ „ Ереван 2022” с Община Бургас при провеждането на местни и общински празници и международни  
  фестивали.
* Да разшири съдържателния и социалния обхват на читалищната дейност за привличане на по-широк кръг население.
* Да използваме фолклора като средство за възпитание.
* Да спомага изграждането на ценностна система у децата и младежите.
* Да опазва културно-историческото наследство и националните традиции.
* Да работи за осигуряване на по-добра, по-съвременна и по-висококачествена образователна, културна, социална и информационна среда на населението
* Да поддържа активно партньорство с общинската и областната  
  администрации и НПО, както и с културните институции и бизнеса за взаимна полза.
* Откриване на библиотека и обогатяване на библиотечния фонд, чрез закупуване на нова литература, участие в проекти и дарения.
* Съхраняване, обогатяване и ремонт на материалната база на НЧ  
  „ Ереван 2022” с помощта на община Бургас и участие в проекти.

**Дейности на читалището:**

1. **Библиотечна дейност:**

През 2022 година, не успяхме да регистрираме нашата библиотека като част от читалището, но възнамеряваме да го направим през 2023 година. Разполагаме с богат библиотечен фонд, който се описва и подготвя.

1. **Културно-масова дейност:**

Културно-масовата работа през годината беше насочена предимно към празници, бележити дати, чествания и годишнини. Всички инициативи в читалището се случват с помощта на самодейци, доброволци и членове на НЧ като пример за екипна работа.

* 03.03 - Участие в честванията на Национален празник на Р. България, поднасяне на венец
* 08.03 - Ден на жената – творческа вечеря
* 24.04 - Отбелязване годишнина от масовото изтребление на арменци в пределите на Османската империя. Кратка програма, поднасяне на венец.
* 28.05-29.05 - ,,Армения в Бургас“ – концертна програма и кулинарен базар за отбелязване на националния празник на Р. Армения на сцена „Охлюва“
* 01.06 - Ден на детето - детски празник.
* 04.06 - Участие на танцовите състави и вокалната група в международния фестивал ,,Здравей, Армения!“ – гр. Пловдив
* 01.09 - Яворови дни гр. Поморие – участие със слово, вокално изпълнение, поднасяне на венец
* 21.09 - „Ереван в Бургас – фестивалът на децата“ на сцена „Охлюва“ с финансовата подкрепа на Фонд Култура, гр. Бургас.
* 01.10 - Откриване на творческата година – кратък концерт
* 06.12 - Участие в Никулденските чествания с благотворителен кулинарен базар

1. **Худовествено-творческа дейност:**

В читалището развиват своя талант и умения 10 деца и 10 възрастни. Нашият Арменски танцов състав „Нур“ се състои от две групи – група деца до 12 години и група възрастни. В детската група участват 10 деца, а в старшата – 8 души (възрастни и деца над 12 годишна възраст).  
Ръководител на танцовите състави е Жулиета Малчева.

Ръководител на детската вокалната група е Елеонора Кунчева. Тя се състои от 10 деца. Имаме и индивидуални самодейни изпълнители.

Ръководител на занятията по шах е Цветомир Ангелов. Групата по шах се състои от 6 деца .